ET
27.3.2023
Euroopa Liidu Teataja
C 112/37
Teine pool EUIPO apellatsioonikoja menetluses: WD Plus GmbH (Hannover, Saksamaa)
Ese Hageja palub ELTL artikli 263 alusel esitatud hagis tühistada Euroopa Liidu Intellektuaalomandi Ameti (EUIPO) teise apellatsioonikoja 26. juuli 2022. aasta otsus (asi R 246/2022-2).
Resolutsioon 1.
Otsuse tegemise vajadus on ära langenud. 2.
Jätta Beijing Unicorn Technology Co. Ltd kohtukulud tema enda kanda ja mõista temalt välja Euroopa Liidu Intellektuaalomandi Ameti (EUIPO) kohtukulud.
(1)
ELT C 463, 5.12.2022.
25. jaanuaril 2023 esitatud hagi – Stevi ja The New York Times versus komisjon (Kohtuasi T-36/23) (2023/C 112/48) Kohtumenetluse keel: inglise Pooled Hagejad: Matina Stevi (Brüssel, Belgia), The New York Times Company (New York, New York, Ameerika Ühendriigid) (esindaja: advokaat B. Kloostra) Kostja: Euroopa Komisjon
Nõuded Hagejad paluvad Üldkohtul: — tühistada Euroopa Komisjoni 15. novembri 2022. aasta kinnitav otsus C(2022) 8371 final (edaspidi „vaidlustatud otsus“); — mõista kohtukulud välja Euroopa Komisjonilt.
Väited ja peamised argumendid Hagi põhjenduseks esitavad hagejad kolm väidet. 1.
Esimene väide, mille kohaselt on rikutud Euroopa Parlamendi ja nõukogu määrust nr 1049/2001 (1) ja täpsemalt selle artikli 3 lõiget 1 ja Euroopa Liidu põhiõiguste harta artiklit 11.
Kuna komisjon kasutas õigusvälist argumenti tuginedes komisjoni otsuse (EL) 2021/2121 (2) artikli 7 lõikele 1, siis eiras komisjon õigusvastaselt määrust nr 1049/2001 ja täpsemalt selle artikli 3 punkti a, kui ta asus seisukohale, et registreerimata tekstsõnumid ei kuulu määruse nr 1049/2001 kohaldamisalasse, ja/või jättes taotletud teabele kohaldamata artikli 3 punkti a, rikkus ta ka Euroopa Liidu põhiõiguste harta artikliga 11 kaitstud põhiõigust saada teavet.